HeTree/MevakerConcSen huggingface dataset:
ואילך 27 בעקבות המלצות הוועדה גובשה במשרד לבט"פ הצעה לתיקון חקיקה- "חוק המשטרה החדש", אשר אמור להחליף בהדרגה את פקודת המשטרה, עד שתבוטל הפקודה.
תנאי פרישה של קצינים בכירים במשטרת ישראל, בשירות בתי הסוהר ובצה"ל 25 .
תיעוד כאמור מאפשר לבצע בקרה על פרישת העובדים לגמלאות כמתחייב מכללי מינהל תקין.
היעדרם של פיקוח ותיעוד, בכלל זה תיעוד הנימוקים בעניין תנאי הפרישה, פותחים פתח המאפשר למשטרה ולשב"ס לגבש נהלים והסדרים חריגים ללא בסיס חוקי ולתת לפורשים הטבות חריגות הממומנות מקופת המדינה.
הליקויים שנמצאו במשטרה ובשב"ס, בעיקר במשטרה, וההוצאות הגדולות שמקורן בליקויים האמורים מלמדים שיש צורך בגיבוש נוהלי פיקוח חדשים בעניין תנאי הפרישה של המשרתים במשטרה ובשב "ס.
על המשטרה ושב"ס לתקן את הליקויים המתוארים ולהשתית את תנאי הפרישה של המשרתים במשטרה ובשב"ס על בסיס סטטוטורי הולם.
נוסף על כך, ראוי שמשרד האוצר, המשרד לבט"פ, המשטרה ושב"ס יפעלו יחד לגיבוש מנגנון פיקוח בלתי תלוי.
על כל אלה להתבצע בכפוף לצרכים המיוחדים של המשטרה ושב"ס כגופים ביטחוניים.
השר לבט"פ מסר למשרד מבקר המדינה בדצמבר 2007 כי בכוונתו לבחון מחדש את הליכי הטיפול בבקשות המשטרה ושב "ס לאישור תנאי פרישה של קצינים בכירים המוגשות לו לאישור.
גם אגף השכר והסכמי עבודה במשרד האוצר וכן החשכ"ל במשרד האוצר הודיעו בתשובותיהם מנובמבר 2007 ,כי בכוונתם ליזום בדיקה בנושא תנאי הפרישה במשטרה בשב"ס ובצה"ל.
החשכ"ל הוסיף כי יפעל להכנת נוהל פיקוח בשיתוף חשבי המשטרה, שב "ס והמשרד לבט"פ.
למשטרה ולשב"ס מעמד מיוחד בשירות המדינה מאחר שבגין המשימות המוטלות עליהם, בהיותם גופים ביטחוניים, השירות בהם תובעני ושוחק במיוחד.
לפיכך הוקנה להם בחוק ובהחלטות הממשל ה הסדר פרישה מיטיב, המשקף את הצורך ברענון כוח האדם בגופים אלה ובמתן תמריצים למשרתים בהם.
ההטבה באה לידי ביטוי, בין היתר, במתן אפשרות לפרישה מוקדמת, אשר תנאיה טובים מאלה הנהוגים בשירות הציבורי בכללו.
כאמור, נוסף על ההטבות שחוק הגמלאות מקנה לקצינים הפורשים מ המשטרה ומהשב"ס, נקבעו הסדרים ייחודיים בעניינם.
הביקורת העלתה כי המשטרה ושב"ס, בייחוד המשטרה, השתמשו בחיקוקים שונים, בייחוד בסימן 15 לדבר המלך, שלא למטרה שלשמה נועדו, ובכך רוקנו אותם מתוכן.
במקרים אחרים הנהיגו המשטרה ושב"ס הסדרים מיטיבים ללא בסיס בדין או חר גו מהסדרים שנקבעו, ובכך הגדילו את הנטל התקציבי על קופת המדינה.
לדעת משרד מבקר המדינה, יש לדאוג לכך שתנאי הפרישה של הפורשים מהמשטרה ומשב"ס יינתנו רק במסגרת ההסדרים הסטטוטוריים הקיימים.
נוסף על כך, ראוי שמשרד האוצר, המשרד לבט"פ והמשטרה ושב"ס יפעלו יחד לגיבוש מנגנון פיקוח בלתי תלוי על תנאי הפרישה של קצינים בכירים במשטרה ובשב"ס.
תנאי פרישה של קצינים בכירים בצה"ל .
לפי חוק שירות הקבע בצבא-, ]נוסח משולב[ )הגנה לישראל (גמלאות התשמ"ה- 1985 , ניתנת אפשרות לחיילים בשירות קבע לפרוש מצה"ל ולצאת לקצבה, ביזמתם או ביזמ ת הצבא, אם התמלאו תנאים מסוימים.
גובה הקצבה לפורשי צה"ל והכללים להגדלתה נקבעו אף הם בחוק האמור.
נוסף על ה קצבה, על פי הוראות צה"ל, זכאים הפורשים לחופשת פרישה ול"סל פרישה", ובמסגרתו הם מקבלים מימון הכשרות והשתלמויות בתחומים אזרחיים שונים, עד לתקר ה תקציבית המתעדכנת מפעם לפעם, על מנת להכין אותם לחיפוש עבודה אזרחית ולקליטה בה.
בשנים 2002 -2006 (להלן- התקופה הנבדקת) פרשו מצה"ל 458 קצינים בדרגות אלוף משנה (אל"ם), תת -אלוף (תא"ל) ואלוף (להלן - הקצינים הבכירים).
בין אוגוסט 2006 ליולי 2007 עשה משרד מבק ר המדינה, לסירוגין, ביקורת על תנאי הפרישה שניתנו בצה"ל לקצינים בכירים בתקופה הנבדקת בעיקר בתחומים של אישור לימודים לתארים אקדמיים וקורסים מקצועיים במהלך הפרישה, אישור חופשות פרישה והשתתפות במימון קורסים והשתלמויות כהכנה לחיים האזרחיים.
הביקורת נעשתה בצה"ל: באגף משאבי אנוש שבמטה הכללי (להלן - אמ"ש) - במחלקת הסגל, במחלקת שירותי הפרט, הפרישה והתשלומים (להלן - מחלקת מופ"ת) ובמחלקת פרט; בזרוע היבשה; בחיל האוויר והחלל; ובחיל הים.
ביקורת השלמה נעשתה באגף התקציבים שבמשרד הביטחון (להלן - את"ק) ובמשרד האוצר.
אישור לימודים אקדמיים לפני יציאה לחופשת פרישה .
על פי פקודות מטכ"ל זכאים קצינים בכירים ללמוד לימודים אקדמיים לתואר ראשון, לאחר סיום תפקידם האחרון בצה"ל ולפני יציאתם לחופשת פרישה.
נמצא, כי 16 קצינים שפרשו מצה"ל בתקופה הנבדקת, קיבלו אישור ללמוד לימודים אקדמיים לתואר שני ואף לתואר שלישי (קצין אחד).
ארבעה קצינים נוספים קיבלו אישור ללמוד בקורסים מקצועיים, שאינם בגדר לימודים אקדמיים, שלא במסגרת "סל פרישה".
כל הקצינים האמורים קיבלו חופשות לימודים ייעודיות תנאי פרישה של קצינים בכירים במשטרת ישראל, בשירות בתי הסוהר ובצה"ל 27 .
שאורכן בין חודשיים ל -14 חודשים, בשכר מלא לרבות תנאים נ לווים ותשלום שכר לימוד חלקי או מלא.
ברוב המקרים לא היה בידי צה"ל תיעוד על האישורים שנתן ללימודים אלה ו נבצר ממנו לתת למשרד מבקר המדינה נימוקים מספקים בעניינם.
משרד מבקר המדינה מעיר , כי מדובר בלימודים שאושרו לקצינים בכירים שעמדו לפרוש מצה"ל ולצאת לקצבה.
בנסיבות אלה לא יכלו הלימודים לשמש את הקצינים לשיפור תפקודם לתועלת צה"ל אלא היו הטבה משמעותית, שניתנה לקראת פרישתם על חשבון הקופה הציבורית.
יצוין, כי משנת 2006 הפסיק צה"ל, ככלל, לאשר לימודים לתארים שני ושלישי לקצינים העומדים לפרוש מצה"ל ולצאת לקצבה, וזאת בעקבות מדיניות שקבע הרמטכ"ל דאז.
לדעת משרד מבקר המדינה, נוכח הממצאים שעלו בביקורת ונוכח מדיניות הרמטכ"ל, מן הראוי שצה"ל יעגן, ללא דיחוי, מדיניות זו בנהליו.
חופשות חריגות במהלך הפרישה .
קצינים בכירים הפורשים מצה"ל ויוצאים לקצבה זכאים לאחר סיום תפקידם האחרון בצה"ל לחופשת פרישה בשכר שאורכה בין שלושה לתשעה חודשים לפי דרגתו וגילו של הקצין הפורש.
נוסף על כך, הם זכאים לצרף לחופשת הפרישה את ימי החופשה הצבורה 28 בתנאים מסוימים ועד לתקרה שנקבעה בהוראות צה"ל.
במקרים חריגים, ובאישור גורמים בעלי סמכות, ניתן להאריך את חופשת הפרישה שהם זכאים לה עד לשנה.
בביקורת עלה כי במקרים רבים קצינים בכירים בתהליך פרישה קיבלו חופשות חריגות בשכר מלא לרבות הוצאות נלוות שלא בהתאם להוראות הקיימות.
להלן פירוט עיקרי הממצאים: 1.
ארבעה קצינים בכירים ניצלו חופשת פרישה או חופשה צבורה מעבר למכסה שנקבעה לפי דרגתם, בלי שניתן אישור או נימוק לחריגות.
נוסף על כך נמצא כי אמ"ש אישר לקצין בדרגת תא"ל לפדות בכסף 16 ,ימים של חופשה צבורה, אף שזו לא עמדה לזכותו תוך רישום שאינו תואם את המצב לאשורו במערכת הממוחשבת.
עד שנת 2006 הייתה "פרקטיקה" ולפיה העניק אמ"ש חופשת התארגנות בשכר לקצינים בכירים ששימשו בתפקידי נספח צה"ל בחו"ל ועמדו לפרוש מצה"ל ולצאת לקצבה, אף כי הדבר לא עוגן בהוראת צה"ל.
לדוגמה , נמצא כי ארבעה קצינים בדרגת תא"ל, ששירתו בתפקידיהם האחרונים כנספחים צבאיים בחו"ל, פרשו מצה"ל ויצאו לקצבה, קיבלו לפני פרישתם חופשו ת התארגנות, שמשכן היה 46-50 ,ימיםנוסף על ה חופשות שלהן היו זכאים על פי הוראות צה"ל.
28 יתרת חופשה שנתית שנצברה לזכותו של קצין לקראת פרישתו.
נמצא כי לאחר שסיימו 22 קצינים בדרגות תא"ל ואלוף את תפקידם האחרון בגוף צה"לי שאליו השתייכו, ולפני שיצאו לקצבה, הם שהו בשירות צבאי ללא תפקיד מוגדר, במשך תקופות שאורכן בין 15 ימים לחמישה חודשים.
על פי הסברי צה"ל, הדבר נבע מאילוצים שמקורם בהתאמות בין מועד סיום תפקיד הקצין ובין מועד יציאתו לחופשת פרישה, ומ"המתנה לסבב תפקידים".
צה"ל גם הסביר שהקצינים הועסקו בתקופות אלו בפרויקטים בצה"ל, אך אין כל רישום בעניין זה .
יצוין כי בהוראו ת צה"ל לא צוין דבר באשר לאופן קביעת חופשת פרישה לקצין ששהה בשירות צבאי ללא תפקיד מוגדר ופרש לאחר מכן, ובכלל זה קביעת אורכה של חופשת הפרישה בהתחשב באורך תקופת השהייה ללא תפקיד .
מכל האמור לעיל עולה כי בתהליך פרישת קצינים בכירים העניק צה"ל לחלקם הטבות ייחודיו ת מסוגים שונים, שלא בהתאם להוראות הקיימות ובסכומים ניכרים.
לדוגמה, על פי חישוב שעשה משרד מבקר המדינה, עלויות השכר (ללא הוצאות נלוות) של הקצינים בדרגת אל"ם, תא"ל ואלוף ששולמו בכלל תקופות החופשות החריגות 29 בשנים 2006- 2002 הסתכמובכ-9 מיליוני ש"ח, במחירים קבועים30.
משרד מבקר המדינה מעיר כי אין מקום למתן הטבות ייחודיות כמפורט לעיל על חשבון אוצר המדינה ללא מקור נורמטיבי ברור, המגדיר את אמות המידה לזכאות וקובע את הגורמים שבסמכותם לאשר או לדחות את הבקשות לקבלתן.
הדבר מקבל משנה חשיבות כאשר מדובר באוכלוסייה ייחודית של קצינים בכירים, העומדים לפני פרישה מצה"ל ויציאה לקצבה, כשכל הטבה לקצינים אלה עשויה להסתכם בעשרות ואף במאות אלפי ש"ח לקצין.
חריגה מתקרת "סל פרישה " .
"סל הפרישה " שנותן צה"ל לקצינים בכירים הפורשים מצה"ל ויוצאים לקצבה מיועד לאפשר את הכשרתם בתחומים אזרחיים על מנת להקל עליהם להשתלב בחיים האזרחיים.
במסגרת זו זכאים קצינים בכירים לקבל, בין היתר, סיוע כספי למימון קורסים שונים לפי בחירת הפורש, שתקרתו נקבעת מפעם לפעם .
בשנת 2006 נקבעה תקרת הסל הבסיסית ל - 5,000 ,ש"ח לפורש.
ראש מחלקת מופ"ת מוסמך לאשר בנסיבות המצדיקות זאת 31 , מימון"סל פרישה " עד פעמיים התקרה הבסיסית.
בשנים 2003 -2006 קיבלו כ -32% מהקצינים בדרגות תא"ל ואלוף שיצאו לקצבה "סל פרישה " העולה על תקרת הסל הבסיסית שנקבעה.
29 חופשות לימודים, חופשות פרישה חריגות, חופשות לנספחים וחופשות חריגות אחרות, לרבות שהייה בשירות ללא תפקיד מוגדר.
30 החישוב נעשה על פי עלויותהשכר הממוצעות לחודש של קצינים בדרגות אל"ם, תא"ל ואלוף, כפי שהיו בספטמבר 2007 , על פי נתונים שהתקבלומאת"ק .
31 כגון שירות ביחידת שדה, בעיות סוציו-אקונומיות ורמת השכלה .
תנאי פרישה של קצינים בכירים במשטרת ישראל, בשירות בתי הסוהר ובצה"ל 29 .
12% ,מהקצינים קיבלו מימון של יותר מפי שניים מהתקרהאף שראש מחלקת מופ"ת לא הוסמך לאשר זאת .
ככלל, לא נמצ או בידי צה"ל אישורים שניתנו לקצינים, ובכלל זה מסמכים המלמדים על הנימוקים למתן החריגות.
תיעוד חסר של תהליך הפרישה .
כדי לוודא שתהליך הפרישה של קצינים מתקיים על פי סדרי מינהל תקין, נדרש בין היתר לתעד את הליך אישור מתן ההטבות החריגות שהוענקו להם.
הדברים אמורי ם בייחוד ב תיעוד החלטות על מתן הטבות הכרוכות בהוצאה כספית ניכרת.
בביקורת עלה, כי תיעוד תהליך הפרישה באמ"ש היה לקוי באופן חריג וחמור.
למשל, ברוב המקרים לא נמצא ו באמ"ש מסמכים בסיסיים הנוגעים להחלטות שקיבלו, לטענת צה"ל, בעלי סמכות, לרבות הרמטכ"ל, בדבר הענקת הט בות חריגות לקצינים פורשים בתחומי הלימודים, החופשות ו "סל הפרישה ".
לטענת צה"ל הדבר נבע, בין היתר, מביעור תיקים שנעשה בניגוד לנוהלי תיעוד המסמכים האישיים של פורשים.
צה"ל מקבל מהמדינה משאבים לצורך מילוי משימותיו , ובכלל זה משאבים כספיים, אותם עליו לנהל על פי חוקים ותקנות הנוגעים לכך ולפי הוראות שקבע.
המשאבים הכספיים מועמדים לרשותו של צה"ל כחלק מתקציב הביטחון, ושלא כ מקובל לגבי כלל משרדי הממשלה, הם מנוהלים "כתקציב מסגרת"32 , דברהמאפשר יתר גמישות בניהול התקציב.
בקרת משרד האוצר על מימוש תקציב הביטחון בכלל ותקציב צה"ל בפרט ועל ניהול כוח האדם מתבססת בעיקר על דיווחי משרד הביטחון, והיא הדוקה פחות מזו שמשרד האוצר מקיים ככלל על ניהול התקציב וכוח האדם במשרדי ממשלה אזרחיים.
נוסף על כך, במשרדי ממשלה אזרחיים תהליכי ניהול כוח האדם מבוצעים לפי הנחיות נציבות שירות המדינה, ואילו תהליכי ניהול כוח האדם הצבאי בצה"ל, לרבות בתחום תנאי הפרישה ו היציאה לקצבה, אינם כפופים להנחיות אלה.
לדעת משרד מבקר המדינה, במצב כפי שתואר לעיל, בו לצה"ל גמישות מחד, ובקרה חיצונית חלקית בלבד על פעילותו בתחומי .
32 תקציב הביטחון מנוהל במשרד הביטחון כ"תקציב מסגרת", שבו המשרד מקבל לרשותו משאבים תקציביים, מממש אותם ומדווח בדיעבד למשרד האוצר על השינויים שנעשו בתקציב (פרט לסייגים בנוגע לסכומים המחייבים את אישור הכנסת מראש, כפי שנקבעו בחוק יסודות התקציב, התשמ"ה- 1985.
התקציב וניהול כוח האדם מאידך, מוטלת עליו חובת יתר של נאמנות בכל הנוגע לניהול קופת הציבור המופקדת בידיו.
תנאי הפרישה של משרתי קבע, כפי שבאו לידי ביטוי בהוראות צה"ל, נועדו להקל על הפורשים, שתרמו למדינה במשך שנים, להשתלב בחיים האזרחיים, ויש לראות תנאים אלה לאור חשיבותו ומרכזיותו של השירות ב קבע בצה"ל.
תנאים אלה נקבעו כמקור נורמטיבי שיש להקפיד על העמידה בו.
בביקורת זו עלה כי תהליך פרישת קצינים בכירים מצה"ל לווה במקרים רבים מבין אלה שנבדקו במתן הטבות חריגות, שהסתכמו לעתים בסכומים של עשרות ואף מאות אלפי ש"ח לקצין וכי תהליך קבלת ההחלטות בנושא כמעט לא תועד.
עקב כך לא היה אפשר לברר לרוב מי היו הגורמים שאישרו הטבות אלה ומה היו הנימוקים למעשיהם.
בהקשר זה יצוין כי צה"ל הודיע למשרד מבקר המדינה כי בשנים 2006 ו- 2007 נקט צעדים לתיקון חלק מהליקויים בתחומי אישור הטבות חריגות לקצינים בכירים הפורשים מצה"ל ויוצ אים לקצבה, בתחומים של אישור הלימודים, חופשות ו "סל פרישה ".
אמנם יש לראות בחיוב התפתחות זו, אך משרד מבקר המדינה העיר כי מן הראוי שצה"ל יבחן אם הצעדים שנקט מספיקים נוכח הממצאים שעלו בביקורת, ויעגן אותם בהקדם בהוראותיו כדין.
לפי חוק שירות הקבע בצבא-הג, התשמ"ה ]נוסח משולב[ )נה לישראל (גמלאות- 1985 , ניתנת לחיילים בשירות קבע אפשרות לפרוש מצה"ל ולצאת לקצבה, ביזמתם או ביזמת הצבא, אם התמלאו תנאים מסוימים.
נוסף על ה קצבה, על פי הוראות צה"ל, זכאים הפו רשים לחופשת פרישה ולהטבות בתנאי השירות בתקופת החופשה, לפי דרגתם וגילם בעת הפרישה.
בין היתר, זכאים הפורשים למימון הכשרות והשתלמויות בתחומים אזרחיים שונים עד לתקרה תקציבית המתעדכנת מפעם לפעם, על מנת להכין אותם לחיפוש עבודה אזרחית ולקליטה בה .
בחודשים אוגוסט 2006- יולי 2007 עשה משרד מבקר המדינה, לסירוגין, ביקורת על תנאי הפרישה שניתנו בצה"ל בשנים 2002 -2006 לקצינים בדרגות אלוף משנה (אל"ם), תת-אלוף (תא"ל) ואלוף (להלן - הקצינים הבכירים), בעיקר בתחומים של אישור לימודים לתארים אקדמיים וקורסים מקצועיים במהלך הפרישה, אי שור חופשות פרישה והשתתפות במימון קורסים והשתלמויות כהכנה לחיים האזרחיים.
הביקורת בצה"ל נעשתה בגופים אלה: באגף תנאי פרישה של קצינים בכירים במשטרת ישראל, בשירות בתי הסוהר ובצה"ל 31 .
משאבי אנוש שבמטה הכללי (להלן - אמ"ש) - במחלקת הסגל, במחלקת שירותי הפרט, הפרישה והתשלומים (להלן - מחלקת מופ"ת) ובמחלקת פרט; בזרוע היבשה; בחיל האווי ר והחלל (להלן - ח"א); ובחיל הים.
מדי שנה בשנה, במסגרת דיוני איוש של תפקידי קצונה בצה"ל, מסכם הרמטכ"ל מי הם הקצינים הבכירים המיועדים לפרוש בשנה הקרובה.
לאחר שהתקבלה ה החלטה פועלים שלושה גורמים למימושה: 1.
מחלקת הסגל בגוף הצה"לי שאליו משתייך הקצין המיועד לפרוש, מודיעה לו על ההחלטה שהתקבלה ומסכמת אתו את המועד שבו יסיים את תפקידו האחרון לפני פרישתו מצה"ל.
בד בבד מתאמת המחלקה עם הגורמים הנוגעים בגוף הצה"לי מי יהיה מחליפו של הקצין הפורש, ומה יהיה משך החפיפה הדרושה להעברת התפקיד.
ראש מחלקת הסגל באמ"ש(להלן - רמ"ח הסגל) נפגש עם הקצין הבכיר, מסכם אתו את מועד פרישתו מצה"ל, את אופן ניצול החופשה הצבורה33 העומדת לזכותו ואת משך חופשת הפרישה שהוא זכאי לה.
סיכום הפגישה מועבר לקצין הפ ורש ולמחלקת מופ"ת, אשר קולטת את הפורש במועד שנקבע בריאיון האמור ומטפלת בו עד פרישתו מצה"ל.
למעט מספר חריגים שנקבעו בהוראות צה"ל (ראו בנושא זה בהמשך), לא נקבעה אפשרות לחופשות נוספות בין מועד סיום תפקיד ובין מועד תחילת חופשת הפרישה .
מחלקת מופ"ת מלווה את ה קצין הפורש מיום סיכום מועד הפרישה.
הוא נפגש עם ראש המחלקה ומקבל, בין היתר, מידע כללי על תכנית הכשרות לקראת פרישתו, שמטרתה לצייד אותו בכלים שיאפשרו לו להשתלב במסגרת חדשה במגזר האזרחי.
התכנית כוללת ימי עיון וסדנאות, קורסים וייעוץ אישי, בתחום התעסוקתי, הכלכלי והחברתי.
על פי הוראת קבע אכ"א 34 , שעניינה "חופשת פרישה ותנאי שירות - חיילים בשירות קבע הפורשים לגמלאות" (להלן - הוראת אמ"ש), מאפשר צה"ל לחיילים בשירות קבע הפורשים מצה"ל ויוצאים לקצבה לצאת לחופשת פרישה בשכר לצורך חיפוש עבודה אזרחית וקליטה בה, וכן לצורך לימודים בקורס או בהשתלמות לפני פרישתם, כהכנה לחיים האזרחיים.
ההוראה קובעת את זכויות החייל בשירות קבע הפורש מצה"ל ומפרטת את התנאים וההטבות שהוא זכאי להם בתקופה שלפני פרישתו (להלן - תנאי פרישה).
לגבי קצינים בכירים נקבע בהוראה, בין היתר: 1.
ככלל, קצין בכיר הפורש מצה"ל ויוצא לקצבה זכאי לחופשת פרישה שמשכה כלהלן: .
33 יתרת חופשה שנתית שנצברה לזכותו של קצין לקראת פרישתו (לגבי אפשרויות הניצול של חופשה זו במהלך הפרישה ראו בהמשך).
34 אכ"א- אגף כוח אדם במטה הכללי של צה"ל.
שונה שמו של האגף לאמ"ש 32 דוח שנתי58ב .
תנאי פרישה של קצינים בכירים במשטרת ישראל, בשירות בתי הסוהר ובצה"ל 33 )משכי החופשה (חודשים דרגה פרישה לאחר גיל 45 פרישה עד גיל45 5 3 אל"ם 7 5 תא"ל 9 6 אלוף .
ראש מחלקת פרישה 35 (להלן- רמ"ח מופ"ת) מוסמך לקבוע כי תקופות מסוימות לא תימננה במניין חופשת הפרישה של בעלי כל הדרגות, במקרים אלה: (א) בגין "תעסוקה שאושרה בחופשה", עד חודש ימים; (ב) אשפוז מחמת מחלה, עד שלושה חודשים; (ג) תקופת אֵבֶל במהלך חופשת פרישה; (ד) במקרים חריגים, עד חודש ימים.
ראש חטיבת הפרט באמ"ש רשאי לקבוע כי תקופות מסוימות לא תימננה במניין חופשת הפרישה "לחיילים עד דרגת אל"ם, ובמקרים חריגים עד 3 חודשים", וראש אמ"ש "לקצינים בדרגת תא"ל ומעלה, ובמקרים חריגים עד שנה".
מועמדים לפרישה יהיו זכאים להשתתפות צה"ל במימון השתלמויות או קורסים, כסיוע בהכנה לחיים האזרחיים (להלן - סל פרישה), בשיעו ר שלא יעלה על התקרה התקציבית שתיקבע מדי שנה בשנה על ידי את"ק בשיתוף אמ"ש.
רמ"ח מופ"ת מוסמך לאשר בנסיבות המצדיקות זאת מימון סל פרישה "בשיעור המגיע לפעמיים התקרה התקציבית".
חיילים בקבע שהחלוללמוד לימודים אקדמיים לתואר ראשון או שני במהלך השירות והיכולים לסיים את הלימודים בחופשת הפרישה רשאים להמשיך את לימודיהם בחופשה לפי אמות מידה שקבע צה"ל.
מחלקת מופ"ת תממן את לימודיהם, ושיעור המימון המרבי יהיה 100% משכר הלימוד של שנה אחת.
מימון זה יהיה על חשבון התקציב שנקבע לפורש למימון סל הפרישה.
יצוין כי בהוראות אמ"ש אין כל התייחסות לאותם "מקרים חריגים" שבגינם רשאים בעלי הסמכויות באמ"ש לאשר הארכת חופשות פרישה או חריגות במימון קורסים והשתלמויות.
לדעת משרד מבקר המדינה, אי-פרסום אמות מידה לאישור החריגים פוגע בעקרונות האחידות והשוויון ובאפשרויות הבקרה על תקינות ההחלטות שקיבל ו בעלי הסמכות באשר לאישור חריגות לפורשים מסוימים, כפי שיפורט בהמשך.
תחומי הביקורת והיקפה .
מנתוני אמ"ש עולה כי בשנים 6200-220036 (להלן- התקופה הנבדקת) פרשו מצה"ל ויצאו לקצבה 458 קצינים בכירים.
מבין קצינים אלה נבדקו בביקורת תנאי פרישתם של כל .
35 בפברואר 2006 שולבה מחלקת פרישה במחלקת מופ"ת.
36 באמ"ש לא נמצאו נתונים מפורטים לגבי הקצינים הבכירים שפרשו לקצבה בשנת 2002 ,.
על כן לגבי שנת 2002 ,מוצגים בהמשך הדוח נתונים חלקיים בלבדלפי הצורך.
הקצינים בדרגות תא"ל ואלוף ( 77 קצינים).
כמו כן נבדקו תנאי הפרישה של 15 קצינים בדרגת אל"ם שפרשו לקצבה באותה עת ושלמדו במימון צה"ל במהלך פרישתם.
להלן פירוט אוכלוסיית הפורשים שנבדקה: .
סך הפורשים מס' הפורשים .
בדרגת אל"ם מס' הפורשים .
בדרגת תא"ל מס' הפורשים .
92 15 65 12 ס"ה הביקורת התמקדה במידה שבה מילאו הגופים בצה"ל העוסקים בטיפול בפורשים את ההוראות שנקבעו, ובייחוד ההוראות הנוגעות לתחומים אלה: אישור חופשות, לרבות חופשות פרישה וחופשות אחרות, השתתפות צה"ל במימון קורסים והשתלמויות במסגרת סל הפרישה, ואישור לימודים שלא נכללו ב מסגרת סל הפרישה - לימודים במסגרת קורסים בתחום הכשרה מקצועית, ולימודים אקדמיים לתארים שני ושלישי (להלן - לימודים גבוהים).
כדי לבחון את תקינות תהליך מתן אישורי הזכאות החריגים לחלק מהקצינים (ראו פירוט בהמשך) פנה משרד מבקר המדינה למחלקת מופ"ת בבקשה לעיין ב-93 תיקים אישיים של קצינים שפרשו בשנים 2006 ו- 2007 .
אולם התקבלו 39 תיקים בלבד - תיקי הקצינים שפרשו בשנים 2004 -2006 .
ראש מינהל הפרישה במחלקת מופ"ת הסבירהלעובדי הביקורת כי המחלקה נוהגת לבער תיקים אישיים אחת לשנתיים, ועל כן אין בידיה תיקים מהשנים 2002 ו- 2003 ,(בנושא תיעוד תהליך הפרישה באמ"ש, לרבות אופן ביעור תיקים אישיים ראו בהמשך).
לימודים במהלך הפרישה .
פקודת מטכ"ל שעניינה "לימודים בארץ מטעם צה"ל לחיילים בשירות קבע" (להלן - פקודת מטכ"ל) קובעת, בין היתר, כי ניתן לשלוח ללימודים אקדמיים לתואר ראשון קצינים בכירים העומדים לפני פרישה.
לגבי לימודי קצינים לתואר שני צוין בפקודה, באופן כללי, כי אלה יאושרו על ידי הרמטכ"ל, ולימודי תואר שלישי על ידי רמ"ח הסגל.
עוד צוין בפקודה כי במקרים מיוחדים ניתן לאשר לימודים של קצינים בכירים בדרגות אל"ם ומעלה, שאינם ממלאים תנאים שבפקודה, זאת באישור רמטכ"ל.
אין בפקודה התייחסות מפורשת לאפשרות לאשר לקצינים בכירים, העומדים לסיים את שירותם הצבאי, ללמוד לימודי תואר שני ושלישי על חשבון צה"ל בטרם יצאו לקצבה.
תנאי פרישה של קצינים בכירים במשטרת ישראל, בשירות בתי הסוהר ובצה"ל 35 .
מנתוני אמ"ש עולה כי במהלך התקופה הנבדקת למדו 21 קצינים בכירים שעמדו לפרוש מצה"ל ולצאת לקצבה, לימודים אקדמיים (חלקיים או מלאים) וארבעה קצינים נוספים למדו בקורסים להכשרה מקצועית במסגרת לימודים גבוהים, שלא במסגרת ההכשרות הניתנת בסל הפרישה, זאת בתקופה שלאחר סיום תפקידם האחרון בצה"ל ולפני יציאתם לחופשת פרישה (להלן - תקופת קדם-פרישה).
בביקורת נבדק מתן אישורי הלימודים לקצינים אלה בתקופת קדם-הפרישה, ואלה הממצאים שעלו: אישור לימודים בקורסים מקצועיים כאמור, על פי הוראת אמ"ש, לימודים בקורסים להכשרה מקצועית לקראת פרישה אמורים להתקיים בעת חופשת הפרישה ובמימון ממסגרת תקציבית שנקבעה לסל הפרישה.
אף על פי כן אישר אמ"ש לארבעה קצינים בכירים ללמוד בקורסים להכשרה מקצועית בתקופת קדם- פרישה.
מתן אישור ללמוד בקורסים אלה במימון צה"ל במסגרת חופשה ייעודית בשכר מלא (בנושא זה ראו בהמשך), שלא במסגרת סל הפרישה, העניק לקצינים אלה הטבה כספית של עשרות אלפי ש"ח לקצין, אף שלא היו זכאים לה .
גורמים במחלקת סגל באמ"ש הודיעו לעובדי הביקורת, כי אין ברשותם כל מסמך העוסק בתהליך אישור הלימודים לקצינים אלה.
בהיעדר המסמכים לא ניתן לקבוע מי אישר את החריגות, באיזה הליך אושרו החריגות ומה היו הנימוקים לאישורן (ראו בהמשך, בפרק בנושא תיעוד תהליך פרישה).
משרד מבקר המדינה מעיר כי יש לראות בחומרה הענקת הטבות כספיות חריגות לקצינים בכירים בניגוד להוראות.
זאת ועוד, יש לראות בחומרה יתרה את היעדר מסמכים המתעדים את תהליך אישור ההטבות, שכן עקב כך אי-אפשר להתחקות אחר הגורמים שאישרו אותן ולברר את הנימוקים להחלטתם.
אישור לימודים לתואר שני ושלישי כאמור, על פי פקודת מטכ"ל יכולים קצינים בתקופת קדם-פרישה ללמוד לימודים אקדמיים לתואר ראשון.
על פי הסברי צה"ל למשרד מבקר המדינה הדבר נובע מכך ש "ישנה מחויבות לאפשר לימודי תואר ראשון לקצין שהגיע לדרגת אל"ם ומעלה ולא התאפשר לו להשלים לימודי תואר ראשון במהלך שנות שירותו".
בביקורת עלה כי צה"ל אישר ל -15 קצינים בכירים ללמוד לימודי תואר שני ולקצין אחד ללמוד לימודי תואר שלישי במסגרת חופשה ייעודית בשכר מלא, בתקופת קדם -פרישה, וכי עשה כן בהתבסס על פקודת מטכ"ל, אשר כאמור אינה עוסקת מפורשות באישור לימודים לתואר שני ושלישי לקצינים העומדים לפני פרישה.
משכי החופשות הייעודיות שקיבלו קצינים אלה היו ארבעה עד 14 חודשים (כשמונה חודשים בממוצע).
נימוקים לאישור לימודים גבוהים מחלקת הסגל העבירה למשרד מבקר המדינה, על פי בקשתו, פרטים הנוגעים לאישורים ללימודים שניתנו לכל אחד מהקצינים שלמדו לימודים גבוהים בשנים 2002 -2006 , בתקופת קדם-הפרישה.
רק בנוגע לארבעה מהפורשים צוין הגורם שהמליץ לאשר את הלימודים : במקרה אחד מפקד ח" א, במקרה נוסף ראש אגף המודיעין במטכ"ל ובשני המקרים האחרים ראש אמ"ש.
מחלקת הסגל מסרה למשרד מבקר המדינה שכל הבקשות של הקצינים הבכירים לאישור הלימודים "הוצגו באופן מפורט לאישור הרמטכ"ל ואושרו על ידו לאור מכלול נתוני הפרט".
עם זאת, לא עלה בידי אמ"ש להמציא למשרד מבקר המדינה מסמכים המתעדים את 36 דוח שנתי58ב .
אישורי הרמטכ"ל, או הסיבות למתן האישורים.
יצוין כי גם בתיקים האישיים של הקצינים הפורשים לא נמצאו אסמכתאות או נימוקים לאישור הלימודים.
באוגוסט 2005 הוציא עוזר הרמטכ"ל מסמך בנושא "מדיניות הרמטכ"ל בנושאי איוש - הבהרה".
על פי המסמך קבע הרמטכ"ל דאז, רב -אלוף דן חלוץ, בין היתר, עקרונות שמצא לנכון להדגיש בכמה תחומים הנוגעים לניהול כוח אדם.
אשר ללימודים לקראת פרישה קבע הרמטכ"ל כי "בעקבות מספר מקרים בתקופה האחרונה בהם הועלו בקשות שונות" לאישורו, הוא אינו מאשר לימודים בהסדר פרישה.
ביולי 2006 הפיץ ראש אמ"ש בקרב מפקדים בכירים בצה"ל מסמך בנושא "איוש, פיתוח וטיפול הקצונה - מדיניות - תיקון"37 .
במסמך קבע ראש אמ"ש, בין היתר, כי אין לאפשר לימודים מלאים או כל הסדר אחר שאינו שירות לפני הפרישה ובצמוד אליה.
יצוין כי הביקורת העלתה שלאחר שהפיץ הרמטכ"ל א ת המסמך האמור יצא רק אחד הקצינים הבכירים ללימודים גבוהים.
בתגובה לממצאי הביקורת מדצמבר 2007 מסר צה"ל, בין היתר, כי אף שפקודת מטכ"ל אינה מאפשרת במפורש לקצינים בכירים העומדים לפני פרישה ללמוד לימודי תואר שני ושלישי בסמוך לפרישתם ולפני יציאתם לחופשת פרישה , הי א אינה מגבילה אפשרות לאשר להם לימודים כאלה בתקופה האמורה , בתנאים מסוימים ובאישור הרמטכ"ל.
עוד מסר צה"ל כי הלימודים "מפוקחים על ידי מחלקת הסגל וניתנים על בסיס תקינה מאושרת המיועדת למטרות לימודים", ו כי אין בידיו סימוכין לאישורים של הרמטכ"ל ללימודי הקצינים הפ ורשים, אף שנוהלי העבודה חייבו קבלת אישורים כאלה.
אשר לנימוקים בעניין אישור הלימודים מסר צה"ל כי נוכח היעדר המסמכים אין באפשרותו להתחקות אחר הטעמים שעמדו ביסוד ההחלטה לאשר את לימודיהם של הקצינים הבכירים.
עוד מסר צה"ל כי כלקח מדוח מבקר המדינה, מוטל עליו לתעד בצורה מסודרת את החלטות הרמטכ"ל בדבר אישור לימודים אקדמיים לקצינים בכירים.
בעניין זה ראוי להעיר כי מדובר בלימודים מתקדמים, שאושרו לקצינים בכירים שעמדו לפרוש מצה"ל ולצאת לקצבה.
בנסיבות אלה לא יכלו הלימודים לשמש את הקצינים לשיפור תפקודם לתועלת צה"ל אלא היו ב בחינת הטבה משמעותית שניתנה לקראת פרישתם על חשבון הקופה הציבורית.
אשר להסברי צה"ל כי פעל בהתאם לפקודת מטכ"ל, משרד מבקר המדינה מעיר, כי להבדיל מאישור הלימודים לתואר ראשון, אין בפקודה התייחסות מפורשת ללימודים לתארים השני והשלישי בתקופת הפרישה.
במצב זה, ניתנו אישורי הלימודים לקצינים הבכירים כאישורים חריגים, המיועדים למקרים מיוחדים.
אישורים אלה אפשרו מתן הטבות למספר לא מבוטל של קצינים בכירים שעמדו לפני פרישה מצה"ל ויציאה לקצבה, על חשבון "הקופה הציבורית"; הטבות, שהסתכמו בעשרות ואף מאות אלפי ש"ח לקצין.
יצוין כי נו כח היקף התופעה אפשר לראות בה כדבר שבשיטה ולא חריג.
לדעת משרד מבקר המדינה, נוכח ממצאי הביקורת ונוכח המדיניות העקרונית שנקבעה ב החלטת הרמטכ"ל מאוגוסט 2005 ולפיה אין לאשר לימודים במסגרת הסדר פרישה, מן הראוי שצה"ל יעגן מדיניות זו בנהליו ללא דיחוי.
37 המסמך הועבר, בין היתר, לרמטכ"ל, סגן הרמטכ"ל, מפקדי הזרועות, פיקודים, אגפי המטה הכללי, קציני חיל ראשיים ומפקדים בכירים נוספים.
תנאי פרישה של קצינים בכירים במשטרת ישראל, בשירות בתי הסוהר ובצה"ל 37 .
אשר לפגמים מה ותיים בתיעוד תהליך מתן האישורים ללימודים, יש לראות בחומרה יתרה את היעדר המסמכים המתעדים את תהליך אישור הלימודים לקצינים בכירים לפני פרישתם , ובמיוחד היעדר נימוקים ואסמכתאות לאישורי הרמטכ"ל.
הדבר מקבל משנה חשיבות נוכח החריג שבמתן אישורים אלה.
חופשות חריגות בשכר במהלך הפרישה .
בהוראת אמ"ש נקבעו, כאמור, משכי חופשות פרישה לבעלי דרגות שונות ופורטו הנסיבות החריגות שבהן ניתן להאריכן.
פרט לחופשות אלה לא נקבעו בהוראות צה"ל חופשות מסוגים אחרים, שלהן זכאים קצינים בכירים הפורשים מצה"ל ויוצאים לקצבה.
אף על פי כן, מנתוני אמ"ש עולה כי חלק מהקצינים הבכירים שפרשו בתקופה הנבדקת קיבלו חופשות בשכר מסוגים שונים שלא נקבעו בהוראות צה"ל.
לדוגמה, נוסף על ארבעת הקצינים שקיבלו חופשות בשכר לצורך לימודים בקורסים מקצועיים, כפי שפורט לעיל, גם נספחי צה"ל בחו"ל, שסיימו את תפקידם ועמדו לפרוש מצה"ל ולצאת לקצבה, קיבלו חופשות מיוחדות לפני תחילת חופשת הפרישה שאורכן עד חודשיים; קצינים אחרים קיבלו חופשה, שנמשכה לעתים חודשים, לצורך "המתנה לסבב תפקידים" או "התמודדות על תפקידים", ולאחר שלא זכו בתפקיד פרשו מצה"ל ויצאו לקצבה עם תנאי פרישה מלאים, לרבות חופשת פרישה.
בביקורת נבדקו כלל החופשות שקיבלו קצינים בכירים העומדים לפני פרישה, ממועד סיום תפקידם האחרון ועד מועד פרישתם, ותהליך אישורן.